**ИИН: 810102402412**

**Тел: 87787767512**

**КАЙСАНОВА Индира Исбековна,**

**“Өзбекәлі Жәнібеков атындағы №11 мектеп-лицей” ШЖҚ МКК**

**қазақ тілі мен әдебиеті пәнінің мұғалімі.**

**Астана қаласы**

**“ТҮСІН, ҚҰРАСТЫР, ШЫҒАРМАШЫЛ БОЛ!”**

Ұстаздық тәжірибемде көптеген оқушылар алдыма келді. Оларға қазақ тілін үйретудегі тәжірибемде көптеген әдіс-тәсілдерді басшылыққа алдым.

Тәжірибемді жинақтай отырып, тіл үйретуде басшылыққа алып жүрген жұмыстарым әдістемелік құрал ретінде 9-сыныптың қазақ тілі пәнін оқытуда заманауи тәсілдерді қолдануға бағытталған, оқу сауаттылығын арттыруға арналған жұмыстарымның бірі ретінде назарларыңызға ұсынылады.

Тіл үйретудегі бұл жинақта оқушылардың сөздік қорын байыту, мәтіндерді талдау және грамматикалық дағдыларын жетілдіру мақсатында түрлі тапсырмалар мен шығармашылық жаттығулар ұсынылған. Жұмыс барысында сыни ойлау қабілеттерін дамыту, оқушыларды қазақ тілін терең меңгеруге ынталандыру көзделеді. Әдістемелік материалдар оқушылардың пәнге деген қызығушылығын арттырып, тілдік дағдыларын қалыптастыруға септігін тигізеді.

Әдістемелік құралда қазақ тілі мен әдебиеті пәндерін бірлесе оқытудың негізгі тәсілдері мен стратегиялары қарастырылып, әртүрлі тапсырмалар мен жаттығулар енгізілген.

Құралдың мазмұны қазақ тілін оқытудағы шығармашылық тәсілдерді, сыни ойлау, мәтіндерді талдау, сөздік қорын байыту және тілдік дағдыларды қалыптастыруға бағытталған. Оқушылардың жазу, оқу және сөйлеу қабілеттерін дамыта отырып, оларды қазақ тілін терең меңгеруге ынталандырады.

Әдістемелік құралдың мақсаты: Оқушылардың қазақ тіліне деген қызығушылығын арттырып, тілдің құрылымын түсінуге, мәтіндерді талдауға және грамматикалық дағдыларды меңгеруге көмектеседі.

Ол мына міндеттерді қамтиды: оқушылардың сөздік қорын дамыту, синонимдер мен антонимдерді дұрыс пайдалану, мәтіндер арқылы оқу сауаттылығын арттыру, мәтіннің негізгі ойын анықтау, сыни ойлау қабілеттерін дамыту, заманауи әдістерді қолданып, оқушылардың сөйлеу дағдыларын жетілдіру, грамматикалық ережелер мен конструкцияларды терең меңгерту, тіл мәдениетіне деген құрметті қалыптастыру, қазақ тілінің көркемдігі мен құндылығын түсіндіру, шығармашылық қабілеттерін арттырып, мәтіндер құрастыруды үйрету.

Өзектілігі: оқушылардың тілді үйренудегі түрлі тәсілдерді меңгеруі арқылы олардың тілдік қабілеттерін жетілдіруге бағытталған.

Әдістемелік құралдың алғашқы бөлімі «Мәтіндер әлеміне саяхат» деп аталады. Олар «Мәтін дегеніміз не?», «Мәтіннің құпиялары», «Кілт сөздер: мәтін жүрегі», «Мәтінге сұрақ қой!», «Ақпараттық және әдеби мәтіндер», «Практикалық жұмыс: мәтінді талдайық!», «Мәтіннің жасырын ойы» тақырыптары.

Екінші бөлімі «Сөздер құпиясы». Бұнда «Сөздердің сиқыры», «Синонимдер сөйлейді», «Антонимдер айқасы», «Қазақша мақал-мәтелдердің құдіреті», «Сөздерден сөйлем құрау өнері», «Креативті сөздік: жаңа сөздер ойлап табайық!», «Практикалық жұмыс: сөздер әлемі» тақырыптары қамтылған.

Үшінші «Сыни ойлау мектебі» бөлімі. Онда «Сыни ойлау деген не?», «Автордың ойына үңілейік», «Дәлелді ой – күшті ой», «Салыстыру – танымның кілті», «Мәтінге көзқарас: оң және теріс», «Пікірсайыс әлемі», «Практикалық жұмыс: мәтінге сыни шолу» тақырыптары қарастырылған.

Төртінші бөлім- «Шығармашылық шеберхана» деп аталады. Онда «Хикая құрастырайық!», «Кейіпкерге хат», «Сурет сөйлейді», «Диалог құру шеберлігі», «Өз әлеміңді сипатта», «Шығармашылық тапсырмалар», «Шығармашылық қорытынды» тақырыптарына қатысты тапсырмалар қарастырылған.

Бесінші бөлім- «Оқу сауаттылығы – табыс кілті». Бұл бөлімде «Мәтінмен жұмысты пысықтау», «Мәтін бойынша кешенді тест», «Мәтіннен ойды жинақтау», «Практикалық жұмыс: күрделі мәтіндер», «Курс қорытындысы: рефлексия», «Шығармашылық жұмыстар көрмесі» тақырыптары арқылы алған білімдерін бекітеді. Осы бөлімдерді оқытуда белсенді оқыту әдістері, сыни ойлау, жоба әдісі, кейіпкерлерді зерттеу, технологиялық интеграция , метапәндік жобалар, ойын арқылы оқыту және тағы басқа технологияларды жүзеге асыруға болады.

Бұл әдістемелік құралды сабақта қолдану арқылы оқушылардың қазақ тіліндегі мәтіндермен жұмыс істеу дағдылары жақсарады, грамматикалық және лексикалық білімі тереңдейді, сыни ойлау қабілеттері дамиды, мәтіндерді талдай біледі және өз пікірлерін дәлелдеп жеткізу қабілеттерін игереді, шығармашылық қабілеттері дамиды, олар мәтін құрастыруда белсенді болады.

Әр ұстаз өзінің тәжірибелік өмір мектебінде өзіндік ізін, өзіндік қолтаңбасын қалдырады. Менің тәжірибемдегі қолданылатын осы жұмыстар арқылы мен оқушыларыма ұлттық құндылықтар қасиетін ұғындырып, туған тілімнің мәртебесін асқақтатуға жұмыс істеймін. Шығармашыл ұстаздан шығармашыл шәкірт шығады. Өз пәнін сүйіп, оны меңгерту жолында талмай еңбек ететін ұстаздардың жасаған еңбектері өз нәтижесін берері сөзсіз.

«Түсін, құрастыр, шығармашыл бол!» атты авторлық жұмысымда оқушыларға түсіне отырып, жұмыс жасатып, алған білімдерін шыңдау арқылы шығармашылыққа жетелеуге ықпал етемін. Мәтіндермен түрлі жұмыстар жасау арқылы оларды терең меңгертудің жолдарын қарастырамын. Мәтінді танысудан бастаған жұмыстар күрделене келе, мәтінді толық меңгеруге, мәтінді жан-жақты ұғынуға, автордың ойын түсінуге, ондағы кейіпкерлерді талдауға, сол арқылы шығармашылықтарының шыңдалуына ықпал етеді. Сонымен қатар қазақ тілінің көркемдігі мен құндылығын бойларына сіңіруге қызмет етеді.